CELEX: 31999D0498
Language: sk
Date: 1999-07-07 00:00:00
Title: Rozhodnutie Komisie zo 7. júla 1999 o spoločnom technickom predpise pre zariadenia digitálnych bezdrôtových telekomunikácií s rozšíreným dosahom (DECT) sprístupňujúce digitálnu sieť integrovaných služieb (ISDN) (verzia 2) (oznámené pod číslom dokumentu C (1999) 2027)Text s významom pre EHP.

Dôležité právne oznámenie

|

31999D0498

Úradný vestník L 192 , 24/07/1999 S. 0060 - 0061

		Rozhodnutie Komisiezo 7. júla 1999o spoločnom technickom predpise pre zariadenia digitálnych bezdrôtových telekomunikácií s rozšíreným dosahom (DECT) sprístupňujúce digitálnu sieť integrovaných služieb (ISDN) (verzia 2)(oznámené pod číslom dokumentu C (1999) 2027)(Text s významom pre EHP)(1999/498/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 98/13/ES z 12. februára 1998 o koncových telekomunikačných zariadeniach a zariadeniach družicových zemských staníc, vrátane vzájomného uznávania ich súladu [1] a najmä na druhú zarážku jej článku 7 ods. 2,(1) keďže Komisia prijala opatrenia stanovujúce typ koncových zariadení, pre ktoré sa vyžaduje spoločný technický predpis, ako aj súvisiace vyjadrenie o rozsahu jeho pôsobnosti podľa prvej zarážky článku 7 ods. 2;(2) keďže by sa mali prijať zodpovedajúce harmonizované normy, alebo ich časti, vykonávajúce základné požiadavky, ktoré je potrebné previesť do spoločných technických predpisov;(3) keďže s cieľom zabezpečiť výrobcom nepretržitý prístup na trhy, je potrebné zohľadniť prechodné opatrenia týkajúce sa zariadení schválených podľa vnútroštátnych predpisov pre typové schvaľovanie;(4) keďže Schvaľovaciemu výboru pre telekomunikačné vybavenie (ACTE) bol predložený návrh podľa článku 29 ods. 2;(5) keďže spoločný technický predpis, ktorý má byť týmto rozhodnutím prijatý, je v súlade so stanoviskom ACTE,PRIJALA TOTO ROZHODNUTIE:Článok 11. Toto rozhodnutie platí pre koncové zariadenia určené na pripojenie k verejnej telekomunikačnej sieti, ktoré spadajú do pôsobnosti harmonizovanej normy stanovenej v článku 2 ods. 12. Toto rozhodnutie zavádza spoločný technický predpis, ktorý sa týka požiadaviek na pripojenie pre zariadenia DECT sprístupňujúce ISDN.Článok 21. Spoločný technický predpis zahŕňa harmonizovanú normu vypracovanú príslušným normalizačným orgánom, ktorá v použiteľnej miere vykonáva základné požiadavky uvedené v článku 5 písm. c) až g) smernice 98/13/ES. Odkaz na túto normu je stanovený v prílohe.2. Koncové zariadenia, na ktoré sa vzťahuje toto rozhodnutie, spĺňajú buď požiadavky spoločného technického predpisu uvedeného v odseku 1, alebo alternatívne spĺňajú požiadavky spoločných technických predpisov uvedených v rozhodnutiach Komisie 98/515/ES [2] a 97/523/ES [3] alebo 1999/310/ES [4]. Okrem toho spĺňajú základné požiadavky uvedené v článku 5 písm. a) a b) smernice 98/13/ES a požiadavky všetkých ostatných uplatniteľných smerníc, najmä smerníc Rady 73/23/EHS [5] a 89/336/EHS [6].Článok 3Po nadobudnutí účinnosti tohto rozhodnutia notifikované orgány určené na vykonávanie postupov uvedených v článku 10 smernice 98/13/ES, vzhľadom na koncové zariadenia, na ktoré sa vzťahuje článok 1 ods. 1 tohto rozhodnutia, začnú používať alebo zabezpečia používanie harmonizovanej normy uvedenej v prílohe I alebo alternatívne harmonizovaných noriem uvedených v prílohách k rozhodnutiam 98/515/ES, 97/523/ES alebo 1999/310/ES.Článok 4Toto rozhodnutie je adresované členským štátom.V Bruseli 7. júla 1999Za KomisiuKarel van Miertčlen Komisie[1] Ú. v. ES L 74, 12.3.1998, s. 1.[2] Ú. v. ES L 232, 19.8.1998, s. 7.[3] Ú. v. ES L 215, 7.8.1997, s. 51.[4] Ú. v. ES L 119, 7.5.1999, s. 57.[5] Ú. v. ES L 77, 26.3.1973, s. 29.[6] Ú. v. ES L 139, 23.5.1989, s. 19.--------------------------------------------------PRÍLOHAOdkaz na uplatniteľnú harmonizovanú normuHarmonizovanou normou uvedenou v článku 2 rozhodnutia je:Digital enhanced cordless telecommunications (DECT); integrated services digital network (ISDN); attachment requirements for terminal equipment for DECT/ISDN interworking profile applications(Digitálne bezdrôtové telekomunikácie s rozšíreným dosahom (DECT); digitálna sieť integrovaných služieb (ISDN); požiadavky na pripojenie koncových zariadení pre prepojené profilové aplikácie DECT/ISDN)ETSIEurópsky inštitút pre telekomunikačné normySekretariátEN 301439 V1.1.1 — január 1999(okrem predslovu)Dodatočné informácieEurópsky inštitút pre telekomunikačné normyje uznaný podľa smernice Rady a Európskeho parlamentu 98/34/EHS.Vyššie uvedená harmonizovaná norma bola vypracovaná na základe poverenia vydaného v súlade s príslušnými postupmi smernice Rady a Európskeho parlamentu 98/34/ES.Úplné znenie vyššie uvedenej harmonizovanej normy je možné získať na adresách:European Telecommunications Standards Institute650 Route des LuciolesF-06921 Sophia-Antipolis CedexaleboEuropean Commission,DGXIII/A.2 — (BU 31, 1/7),Rue de la Loi/Wetstraat 200,B-1049alebo vo všetkých ostatných organizáciách zodpovedných za dostupnosť noriem ETSI, ktorých zoznam sa nachádza na Internete (na adrese www.ispo.cec.be).--------------------------------------------------